CELEX: 52010PC0451
Language: mt
Date: 2010-09-02
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/001 DK/Nordjylland mid-Danimarka)

|

52010PC0451

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/001 DK/Nordjylland mid-Danimarka)  /* COM/2010/0451 */  

	[pic] | IL-KUMMISSJONI EWROPEA |Brussel 2.9.2010KUMM(2010) 451 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/001 DK/Nordjylland mid-Danimarka)MEMORANDUM TA’ SPJEGAZZJONIIl-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (EGF) sal-limitu massimu annwali ta' EUR 500 miljun, u dan apparti mill-intestaturi rilevanti tal-qafas finanzjarju.Ir-regoli applikabbli għall-kontribuzzjonijiet mill-EGF huma stabbiliti fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fit-22 ta' Jannar 2010, id-Danimarka ressqet l-applikazzjoni EGF/2010/001 DK/Nordjylland għal kontribuzzjoni finanzjarja mill-EGF, wara sensji f'45 impriża li joperaw fis-settur tan-NACE Reviżjoni 2 Diviżjoni 28 (manifattura ta' makkinarju u tagħmir)[3] fir-reġjun NUTS II ta' Nordjylland (DK05) fid-Danimarka.Wara analiżi fil-fond ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribuzzjoni finanzjarja skont dan ir-Regolament huma ssodisfati.SOMMARJU TAL-APPLIKAZZJONI U L-ANALIŻIDejta ewlenija:Nru ta’ referenza tal-EGF EGF/2010/001Stat Membru Id-DanimarkaArtikolu 2 (b)Intrapriżi kkonċernati 45Ir-reġjun NUTS II Nordjylland (DK05)Diviżjoni 28 Reviżjoni 2 tan-NACE (manifattura ta’ makkinarju u tagħmir)Perjodu ta’ referenza Mill-15/2/2009 sal-14/11/2009Data tal-bidu għas-servizzi personalizzati 1/4/2010Data tal-applikazzjoni 22/1/2010Sensji matul il-perjodu ta' referenza 1 122Ħaddiema bla xogħol fil-mira tal-appoġġ 951Servizzi personalizzati: baġit f'EUR 10 967 314Nefqa għall-implimentazzjoni tal-EGF[4]: baġit f'EUR 604 008nefqa f'% għall-implimentazzjoni tal-EGF 5,2Baġit totali f'EUR 11 571 322Il-kontribuzzjoni tal-EGF f'EUR (65 %) 7 521 3591.  L-applikazzjoni tressqet quddiem il-Kummissjoni fit-22 ta’ Jannar 2010 u kienet sostnuta b'tagħrif addizzjonali sat-28 ta’ April 2010.2.  L-applikazzjoni tissodisfa l-kundizzjonijiet biex jintuża l-EGF kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.Ir-rabta bejn is-sensji u t-tibdiliet strutturali ewlenin fix-xejriet kummerċjali dinjin minħabba l-globalizzazzjoni jew il-kriżi finanzjarja u ekonomika globali3.  Sabiex tiġi stabbilita r-rabta bejn is-sensji u l-kriżi finanzjarja u ekonomika globali, id-Danimarka tispjega li l-kumpaniji kkonċernati kienu fil-maġġoranza l-kbira involuti fil-produzzjoni ta' makkinarju u tagħmir għas-settur tal-bini tal-bastimenti. Is-CESA (l-Assoċjazzjoni tal-Komunità tat-Tarznari Ewropej) ħejjiet stima approssimattiva dwar ir-Rekwiżiti Dinjin għall-Bini tal-Bastimenti sal-2014, li tiddikjara li l-kriżi finanzjarja globali kienet bidlet bosta mill-kundizzjonijiet u stennijiet għall-iżvilupp futur tas-suq. Taħlita ta' fatturi wasslet għal tnaqqis fir-rekwiżiti għall-bini tal-bastimenti u sat-tmiem tal-2008 / bidu tal-2009, it-tqegħid ta' ordnijiet ġodda waqaf kważi għal kollox. Barra minn hekk, madwar 10 % ta' ordnijiet għal bastimenti ġodda huma mistennija li jiġu kkanċellati. Ħafna mill-bastimenti ordnati sejrin ikollhom id-dati tal-kunsinna tagħhom posposti.L-istimi tas-CESA li madwar 30 % tal-flotta fl-2011 ser ikun żejjed u li għalhekk madwar 53 miljun tunnellata piż mejjet (dwt) minn total fil-ktieb tal-ordnijiet ta' 566 miljun dwt sejrin jiġu kkanċellati. Il-kriżi diġà kkawżat għadd kbir ta' bastimenti mhux attivi u bastimenti li joperaw b'veloċità baxxa madwar id-dinja. Fil-ġejjieni, l-industrija tal-bini tal-bastimenti hija mistennija tersaq lejn żoni ta' spiża baxxa, l-aktar fl-Asja, li kienu qegħdin iżidu s-sehem tagħhom fis-suq b'mod spettakolari fis-snin ta' qabel il-kriżi (sors: Lloyds Register Fairplay, kif ikkwotat mis-CESA). Għalhekk il-possibbiltà li l-kumpaniji kkonċernati b'din l-applikazzjoni jistgħu potenzjalment imorru lura għal produzzjoni normali fit-tmiem tal-kriżi hija żgħira.4.  Fil-każ ta' MAN Diesel (li, b'541 sensja, qiegħed ikeċċi l-għadd l-aktar kbir rigward din l-applikazzjoni), it-tnaqqis fir-ritmu fisser li ser ikun qiegħed juża 23 % biss tal-kapaċità ta' produzzjoni tiegħu fl-2010 and 3 % fl-2011, u għalhekk ma kienx iġġustifikat aktar li titkompla l-produzzjoni fi Frederikshavn. Il-kumpaniji l-oħra huma l-aktar sotto-kuntrattati ma' intrapriżi industrijali kbar fil-Ġermanja u l-Asja. In-nuqqas fid-domanda minn dawn l-intrapriżi bħala riżultat tal-kriżi kkawża nuqqasijiet fil-produzzjoni minn dawn l-intrapriżi ta' Jutland ta' Fuq.Turija tal-għadd ta’ sensji u konformità mal-kriterji tal-Artikolu 2(b)5.  Id-Danimarka ressqet din l-applikazzjoni taħt il-kriterji ta' intervent tal-Artikolu 2(b) tar-Regolament (KE) Nru 1927/2006, li jitlob li jkun hemm mill-anqas 500 sensja fuq perjodu ta' disa' xhur f'Diviżjoni tan-NACE Reviżjoni 2 f'reġjun wieħed jew żewġ reġjuni kontigwi fil-livell NUTS II.6.  L-applikazzjoni ssemmi 1 122 sensja f'45 intrapriża fid-Diviżjoni 28 tan-NACE Reviżjoni 2 (manifattura ta' makkinarju u tagħmir) fir-reġjun NUTS II ta' Nordjylland (DK05) matul il-perjodu ta' referenza mill-15 ta' Frar 2009 sal-14 ta' Novembru 2009. Dawn is-sensji kollha ġew ikkalkolati skont l-ewwel inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevista ta’ dawn is-sensji7.  L-awtoritajiet Daniżi jargumentaw li s-severità tal-kriżi globali tal-kreditu u l-impatt li rriżulta fuq is-swieq finanzjarji kien impossibli li jiġi previst. Għalhekk, fil-bidu tal-aħħar tliet xhur tal-2008, MAN Diesel kellu ordnijiet għas-sentejn ta' wara, b'kunsinni ppjanati għat-tmiem tal-2010 / bidu tal-2011. Minn Settembru / Ottubru 2008, l-ordnijiet il-ġodda waqfu totalment għat-12-il xahar ta' wara; wara dan segwew kanċellazzjonijiet ta' ordnijiet eżistenti (stima tal-MAN: intilfu 40 % tal-ordnijiet).Identifikazzjoni tal-intrapriżi li taw is-sensji u l-ħaddiema fil-mira tal-għajnuna8.  L-applikazzjoni ssemmi total ta' 1 122 sensja matul il-perjodu ta' referenza ta' disa' xhur. Minn dan it-total ta' 1 122 ħaddiem, 951 ntagħżlu biex jirċievu l-għajnuna. Il-153 ħaddiem li ma ntagħżlux huma mistennija li jkunu sabu xogħol huma stess, jew li jitilqu mir-reġjun, jew li jirtiraw kmieni, u għalhekk mhux interessati fil-miżuri tal-EGF li qegħdin jiġu offruti.9.  Il-45 intrapriża kkonċernata, u l-għadd ta' ħaddiema li ngħataw is-sensja minn kull waħda, huma kif ġej:Intrapriża Għadd ta' sensji MetoduMAN Diesel A/S 541 1A/S Hydrema Production 11 1SAWO A/S 9 1He-Va ApS 2 1Morsø Jernstøberi 3 1Morsø Køl & Frys 1 1AP Gyllevogne 2 1Peter Kibsgaard 1 1Akea Automation asp 10 1Sjørring Maskinfabrik 36 1Cimbria Manufacturing A/S 38 1Elster-Instromet A/S 3 1Brüel International A/S 1 1Hydra Tech A/S 11 1Carnitech A/S 52 1Carna Lift 1 1Siemens Wind Power A/S 145 1A/S Dybvad Stål Industri 12 1Borup Andersens Maskinfabrik ApS 4 1Univeyor A/S 50 1REO-PACK A/S 6 1Dantherm Power A/S 11 1Dantherm Filtration A/S 10 1Aagaard A/S 19 1Hycon A/S 7 1Hamworthy Svanehøj A/S 44 1JB Contractors 6 1Aalborg Maskinfabrik A/S 2 1System Cleaners A/S 5 1NB Ventilation A/S 3 1Nilfisk Alto Food Division 6 1Flex Coli A/S 5 1GVA A/S 5 1PanPac Engineering A/S 1 1Inelco A/S 2 1Carsø A/S 5 1ESS Graphic A/S 1 1Scantool Group A/S 9 1Silvatec Skovmaskiner A/S 16 1Kss-Kraner A/S 1 1Danilift A/S 3 1Fransgård Maskinfabrik A/S 1 1Carnitech Salmon A/S 16 1Inno Steel A/S 3 1Maach Technic A/S 2 1Total 1 12210.  It-tqassim tal-ħaddiema li ntagħżlu huwa kif ġej:Kategorija Għadd PerċentwalIrġiel 876 92,1Nisa 75 7,9Ċittadini tal-UE 951 100,0Ċittadini minn barra l-UE 0 0,015 sa 24 sena 53 5,625 sa 54 sena 796 83,754 sa 64 sena 101 10,665 sena u aktar 1 0,1M'hemmx ħaddiema bi problema tas-saħħa fit-tul / diżabbiltà.11.  F'termini ta' kategoriji professjonali, it-tqassim huwa kif ġej:Kategorija Għadd PerċentwalManiġment superjuri 10 1,0Impjiegi li jirrikjedu ħiliet ta' livell għoli u kwalifiki fi ħdan il-qasam tiegħu 32 3,4Impjiegi li jirrikjedu ħiliet u kwalifiki fuq livell intermedju 35 3,7Impjiegi klerikali 25 2,6Impjiegi manwali, impjiegi li jagħmlu użu tal-metall u tal-makkinarju (Xogħol tas-sengħa) 384 40,4Operaturi tal-ipproċessar u tal-makkinarju, impjiegi tat-trasport ul-bini. Impjiegi fl-installazzjoni stazzjonarja u impjanti, it-tħaddim ta'makkinarju industrijali (Xogħol tas-sengħa) 146 15,4Impjiegi oħra, impjiegi manwali fl-industriji tal-manifattura(Xogħol bla sengħa) 319 33,5Total 951 100,012.  Skont l-Artikolu 7 tar-Regolament (KE) Nru 1927/2006, id-Danimarka kkonfermat li ġiet applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni, u li din se tkompli tapplika matul l-istadji varji tal-implimentazzjoni tal-EGF u, b'mod partikolari, fir-rigward tal-aċċess għalih.Deskrizzjoni tat-territorju kkonċernat u l-awtoritajiet u l-partijiet interessati tiegħu:13.  Ir-reġjun Nordjylland bil-popolazzjoni tiegħu ta' madwar 600 000 huwa l-iżgħar reġjun fid-Danimarka, u għandu wkoll id-densità tal-popolazzjoni l-aktar baxxa. F'termini ta' livelli ta' impjiegi u dħul, baqa' lura meta mqabbel mal-bqija tad-Danimarka. Ir-reġjun jikkonsisti fi 11-il muniċipalità minn Læsø b'inqas minn 2 000 abitant sa Aalborg b'madwar 200 000 abitant. L-istruttura tax-xogħol għandha bosta impriżi ta' daqs żgħir u medju li mhux ta' spiss jimpjegaw persuni b'edukazzjoni ta' livell għoli. Dan irriżulta biex ir-reġjun ikollu sehem partikolarment għoli ta' persuni tas-sengħa u bla sengħa fil-forza tax-xogħol, flimkien ma' ftit intrapriżi kbar b'orjentazzjoni globali biss biex iżidu forza motriċi globali.14.  Fiż-żona kkonċernata, l-awtorità ewlenija hija l-muniċipalità ta' Frederikshavn. Partijiet interessati oħra huma l-awtoritajiet reġjonali u muniċipali taż-żoni kkonċernati, kif ukoll il-korpi tal-edukazzjoni u tat-taħriġ li jistgħu jkunu involuti fil-proġett wara sejħa għall-offerti. Ir-reġjun u l-muniċipalitajiet sejrin jieħdu sehem kemm fil-grupp ta' tmexxija u fil-grupp ta' djalogu u taħriġ, kif ukoll l-istituzzjonijiet edukattivi tar-reġjun.L-impatt mistenni tas-sensji fir-rigward tal-impjiegi lokali, reġjonali jew nazzjonali15.  Id-Danimarka targumenta li r-reġjun ta' Nordjylland huwa partikolarment dipendenti fuq is-settur tal-industrija, u li dan ġie affettwat ħażin mill-kriżi attwali. Għalhekk, fir-reġjun, 38 % tas-sensji ġejjin mis-settur industrijali, filwaqt li din iċ-ċifra hija 25 % fil-bqija tal-pajjiż.16.  Is-sensji fl-applikazzjoni ta' Nordjylland huma aktar serji għar-reġjun minħabba li huwa mbassar li, anke wara t-tmiem tal-kriżi, is-settur mhux ser iqum fuq tiegħu, bil-maġġoranza tal-ordnijiet ġodda sejrin għal-Lvant Imbiegħed, fejn l-ispejjeż huma aktar baxxi. Il-proposta għalhekk għandha l-għan li jinbiddlu mill-ġdid il-ħaddiema li ntgħataw is-sensja għall-oqsma ġodda ta' soluzzjonijiet aktar effikaċi għall-enerġija, kemm fil-bastimenti kif ukoll fid-djar, u jiġu mgħammra għas-setturi tal-għarfien u tas-servizzi.Pakkett ikkoordinat ta' servizzi personalizzati li jridu jiġu ffinanzjati u analiżi tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali17.  Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett koordinat ta’ servizzi personalizzati mmirati lejn l-integrazzjoni mill-ġdid tal-ħaddiema fis-suq tax-xogħol.18.  Klassifikar Il-klassifikar tal-kwalifiki skont ix-xewqa tal-parteċipanti u l-kors bażiku offrut huma pprovduti għal kulħadd, bl-għan li tingħata għajnuna lil dawk qiegħda biex ikunu jafu jadattaw ruħhom u biex jidentifikaw għażliet rilevanti ta' bidla mill-ġdid. Il-kors ser idum erba' ġimgħat b'taħlita ta' lezzjonijiet fi gruppi u taħriġ individwali. L-għan tal-kors huwa li l-persuni qiegħda jiksbu pjan ta' azzjoni komplut u għarfien dwar is-suq tax-xogħol attwali u jidraw l-idea li jbiddlu għal industrija ġdida. Wara l-klassifikar tax-xewqat u l-interessi ta' kull impjegat, isir tqabbil mal-offerti attwali mistennija li jkunu disponibbli. Dan ser isir għad-951 ħaddiema kollha.19.  Edukazzjoni ġenerali addizzjonali: Dan ser jinkludi kors straordinarju ta' ekukazzjoni ta' tħejjija għall-adulti (FVU) biex tiġi żgurata rieda għal bidla fost dawk li huma l-aktar fil-bżonn ta' riżorsi (madwar 345 parteċipant), u kors fid-dixxiplini addizzjonali fuq livell ta' skola sekondarja għall-ħaddiema li ntagħżlu b'edukazzjoni ta' skola sekondarja li wrew xewqa għal edukazzjoni ogħla (madwar 50 parteċipant).20.  Sostenn għaż-żgħażagħ qiegħda fl-edukazzjoni: Il-ġibda u ż-żamma ta' żgħażagħ li jixtiequ jibdew edukazzjoni mhux formali jew edukazzjoni ogħla. Dan huwa pprovdut għal tagħlim addizzjonali u kotba għall-ewwel sena ta' studju (50 parteċipant).21.  Edukazzjoni industrijali addizzjonali fil-qasam marittimu: Introduzzjoni għall-qasam marittimu supplimentata bit-taħriġ tal-ħiliet f'korsijiet speċifiċi magħżula mill-persuni qiegħda fl-oqsma orjentati lejn il-futur relatati mal-konservazzjoni tal-enerġija u l-użu aktar effikaċi tal-enerġija, li minnhom il-persuni qiegħda jagħżlu grupp individwali ta' korsijiet f'forma modulari, skont id-direzzjoni mixtieqa li fiha jkunu jridu jispeċjalizzaw. Dan ser jiġi offrut lil 394 parteċipant, li kull wieħed minnhom jirċievi taħriġ għal 20 jum.22.  Edukazzjoni industrijali addizzjonali fl-enerġija rinovabbli u l-ottimizzazzjoni tal-enerġija: Il-bidla għal xogħol fl-enerġija rinnovabbli u l-ottimizzazzjoni tal-enerġija ssir permezz ta' introduzzjoni għal din l-industrija supplimentata b'taħriġ f'ħiliet f'korsijiet speċifiċi magħżula mill-persuna qiegħda. Korsijiet rikonoxxuti sejrin jiġu offruti, li minnhom il-persuni qiegħda jagħżlu grupp individwali ta' korsijiet f'forma modulari, skont id-direzzjoni mixtieqa li fiha jridu jispeċjalizzaw. Dan ser jiġi offrut lil 294 parteċipant, li kull wieħed minnhom jirċievi taħriġ għal 15 jum.23.  Korsijiet fil-post mal-kumpaniji: Jekk dawk li ngħataw is-sensja jiġu offruti xogħol, jiġu offruti wkoll edukazzjoni fil-kumpanija biex jimlew xi nuqqasijiet fil-kwalifiki. Ser ikun hemm 100 ħaddiema sostnuti b'dan il-mod.24.  Kors għall-intraprendituri: Il-kors huwa għal sitt ġimgħat u jinkludi introduzzjoni fit-tħaddim u l-ġestjoni tal-kumpaniji. Huwa stmat li 50 ħaddiema sejrin jieħdu din l-offerta.25.  Arranġament ta' kunsillier għall-intraprendituri: L-intraprenditur potenzjali jista' jibbenefika minn sostenn ipprovdut minn kunsillier assenjat b'għarfien tal-industrija għal għadd ta' sessjonijiet matul l-ewwel sena. Huwa stmat li 45 ħaddiema sejrin jieħdu din l-offerta.26.  Kors fl-iżvilupp tal-prodotti: L-intraprenditur għandu l-għażla li jieħu sehem f'kors dwar l-iżvilupp tal-prodotti u li jirċievi taħriġ fil-proċess tal-iżvilupp u l-ittestjar ta' idea. Huwa stmat li 45 ħaddiema sejrin jieħdu din l-għażla.27.  In-nefqa għall-implimentazzjoni tal-EGF, li hija inkluża fl-applikazzjoni, skont l-Artikolu 3 tar-Regolament (KE) Nru 1927/2006, tkopri attivitajiet ta’ tħejjija, ġestjoni u kontroll kif ukoll informazzjoni u pubbliċità.28.  Is-servizzi personalizzati ppreżentati mill-awtoritajiet Daniżi huma miżuri attivi tas-suq tax-xogħol fi ħdan l-azzjonijiet eleġibbli definiti fl-Artikolu 3 tar-Regolament (KE) Nru 1927/2006 L-awtoritajiet Daniżi jistmaw li l-ispejjeż totali ta’ dawn is-servizzi huma ta’ EUR 11 571 322 u li l-ispiża għall-implimentazzjoni tal-EGF hija ta' EUR 604 008 (=5,2 % tal-ammont totali). Il-kontribuzzjoni totali mitluba mill-EGF hija ta’ EUR 7 521 359 (65 % tal-ispejjeż totali).Azzjonijiet | L-għadd stmat ta’ ħaddiema magħżula | L-ispiża stmata għal kull ħaddiem magħżul (f'EUR) | Spiża totali (l-EGF u l-kofinanzjament nazzjonali) (f’EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |Klassifikar | 951 | 3 020 | 2 872 020 |Edukazzjoni ġenerali addizzjonali: | 345 | 8 690 | 2 998 050 |Sostenn għaż-żgħażagħ qiegħda fl-edukazzjoni: | 50 | 8 090 | 404 500 |Edukazzjoni orjentata fuq ix-xogħol fil-qasam marittimu | 394 | 5 245 | 2 066 530 |Edukazzjoni orjentata fuq ix-xogħol fil-qasam tal-enerġija | 294 | 3 931 | 1 155 714 |Korsijiet fil-post mal-kumpaniji | 100 | 4 030 | 403 000 |Kors għall-intraprendituri | 50 | 5 870 | 293 500 |Arranġament ta' kunsillier għall-intraprendituri | 45 | 11 950 | 537 750 |Kors fl-iżvilupp tal-prodotti: | 45 | 5 250 | 236 250 |Sottototal tas-servizzi personalizzati | 10 967 314 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Attivitajiet ta' tħejjija | 90 717 |Ġestjoni | 302 391 |Informazzjoni u pubbliċità | 120 900 |Attivitajiet ta' kontroll | 90 000 |Suttototal tan-nefqa għall-implimentazzjoni tal-EGF | 604 008 |Stima tal-ispejjez totali | 11 571 322 |Kontribut tal-EGF (65 % tal-ispejjeż totali) | 7 521 359 |29.  Id-Danimarka tikkonferma li l-miżuri deskritti hawn fuq huma kumplimentari għall-azzjonijiet iffinanzjati mill-Fondi Strutturali. Id-Danimarka għandha tiżgura wkoll intraċċjar ċar ta' verifika għall-attivitajiet iffinanzjati mill-EGF, u tikkonferma li l-ebda finanzjament ieħor tal-UE ma jitfittex jew jintuża għal dawn l-attivitajiet.Id-data(i) meta nbdew jew meta huwa maħsub li jinbdew is-servizzi personalizzati lill-ħaddiema milquta30.  Id-Danimarka sejra tniedi s-servizzi personalizzati għall-ħaddiema milquta inklużi fil-pakkett ikkoordinat propost lill-EGF għall-kofinanzjament, fl-1 ta' April 2010. Din id-data għalhekk tirrappreżenta l-bidu tal-perjodu ta' eliġibbiltà għal kull għajnuna li tista' tingħata mill-EGF. Peress li din id-data taqa' wara d-data tal-applikazzjoni iżda fiż-żmien tliet xhur minn din tal-aħħar, skont l-Artikolu 13(2) tar-Regolament (KE) Nru 1927/2006, id-data finali sa meta l-azzjonijiet eliġibbli għandhom jitwettqu, hija l-31 ta' Marzu 2012.Il-proċeduri għall-konsultazzjoni mal-imsieħba soċjali31.  L-applikazzjoni tal-EGF tħejjiet mill-muniċipalità ta' Frederikshavn u r-reġjun ta' Nordjylland b'kollaborazzjoni mal-muniċipalitajiet l-oħra kkonċernati, l-uffiċċji għall-promozzjoni tal-kummerċ lokali, it-trejdjunjins, l-istituzzjonijiet edukattivi tal-impjegaturi tal-Industrija Daniża, u ċ-ċentri tal-impjiegi muniċipali. Konferenza ta' mobilizzazzjoni hija ppjanata għall-2010 u l-partijiet interessati kollha huma mistednin.32.  L-awtoritajiet Daniżi kkonfermaw li r-rekwiżiti stipulati fil-leġiżlazzjoni nazzjonali u Komunitarja dwar sensji kollettivi ġew issodisfati.Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi33.  Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Daniżi fl-applikazzjoni tagħhom:34.  ikkonfermaw li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skont il-liġi nazzjonali jew il-ftehimiet kollettivi;35.  taw prova li l-azzjonijiet jipprovdu sostenn għal ħaddiema individwali u ma għandhomx jintużaw għall-kumpaniji jew setturi li qegħdin jiġu ristrutturati;36.  ikkonfermaw li l-azzjonijiet eliġibbli msemmijin hawn fuq ma jirċevux għajnuna minn strumenti finanzjarji Komunitarji oħra.Is-sistemi ta’ ġestjoni u ta’ kontroll37.  Id-Danimarka nnotifikat lill-Kummissjoni li l-kontribuzzjoni finanzjarja sejra tiġi ġestita u kkontrollata mill-istess korpi bħal dawk tal-Fond Soċjali Ewropew, li għandu wkoll l-Awtorità Daniża tal-Bini u l-Intrapriżi bħala Awtorità ta' Ġestjoni. L-Awtorità li Tiċċertifika sejra tiġi stabbilita f'dipartiment differenti tal-istess korp. L-Awtorità ta' Verifika sejra tkun il-funzjoni ta' Kontroll tal-UE fl-Awtorità Daniża tal-Bini u l-Intrapriżi.Il-Muniċipalità ta' Frederikshavn sejra tirċievi u tiġġestixxi l-fondi tal-EGF. Hija sejra taħtar koordinatur tal-proġetti u skrivan amministrattiv biex jimmaniġġjaw l-inizjattivi ppjanati għall-ħaddiema magħżula. Ir-reġjun ta' Nordjylland ser jimmonitorja l-proġett mill-qrib u ser jieħu sehem fil-grupp ta' tmexxija għall-proċess.Finanzjament38.  Fuq il-bażi tal-applikazzjoni mid-Danimarka, il-kontribuzzjoni proposta mill-EGF għall-pakkett ikkoordinat tas-servizzi personalizzati hija ta' EUR 7 521 359, li tirrappreżenta 65 % tal-ispiża totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mid-Danimarka.39.  Minħabba l-ammont massimu possibbli tal-kontribuzzjoni finanzjarja mill-EGF skont l-Artikolu 10(1) tar-Regolament (KE) Nru 1927/2006, kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li timmobilizza l-EGF għall-ammont totali msemmi hawn fuq, li għandu jiġi allokat taħt l-intestatura 1a tal-qafas finanzjarju.40.  L-ammont ta' kontribuzzjoni finanzjarja propost jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006.41.  Bil-preżentazzjoni ta' din il-proposta sabiex timmobilizza l-EGF, il-Kummissjoni qiegħda tniedi l-proċedura ssemplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, għandha tissejjaħ laqgħa formali tat-trijalogu.42.  B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' ħlas speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Sors ta' approprjazzjonijiet ta' ħlas31. Fl-istat attwali ta' implimentazzjoni, huwa prevedibbli li l-approprjazzjonijiet ta' ħlas disponibbli fl-2010 skont il-linja baġitarja 01.0404 "Programm ta' Qafas dwar il-Kompetittività u l-Innovazzjoni - Programm dwar l-Intraprendenza u l-Innovazzjoni" mhux sejrin jintużaw għal kollox din is-sena.32. Din il-linja tkopri n-nefqa relatata mal-implimentazzjoni tal-istrument finanzjarju ta' dan il-programm, li l-għan ewlieni tiegħu huwa li jiffaċilita l-aċċess ta' SMEs għall-finanzi. Hemm ftit taż-żmien bejn it-trasferimenti lejn il-kontijiet fiduċjarji amministrati mill-Fond Ewropew għall-Investiment u l-ħlas lill-benefiċjarji. Il-kriżi finanzjarja għandha effett kbir fuq il-previżjonijiet fir-rigward tal-ħlasijiet għall-2010. B'riżultat ta' dan, sabiex jiġu evitati bilanċi eċċessivi fuq il-kontijiet fiduċjarji, il-metodoloġija għall-kalkolu tal-approprjazzjonijiet ta' ħlas ġiet riveduta, filwaqt li tqiesu l-ħlasijiet mistennija. L-ammont ta' EUR 7 521 359 għalhekk jista' jsir disponibbli għal trasferiment.43.  Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/001 DK/Nordjylland mid-Danimarka)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[5], u b'mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[6], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[7],Billi:(1) Il-Fond Ewropew ta’ Aġġustament għall-Globalizzazzjoni (EGF) ġie stabbilit biex jipprovdi sostenn addizzjonali għall-ħaddiema li ngħataw is-sensja bħala riżultat ta' bidliet strutturali ewlenin fix-xejriet kummerċjali dinjin minħabba l-globalizzazzjoni u sabiex jiġu megħjuna fir-riintegrazzjoni tagħhom fis-suq tax-xogħol.(2) L-ambitu tal-EGF twessa’ għall-applikazzjonijiet imressqa mill-1 ta’ Mejju 2009 biex jinkludi sostenn lill-ħaddiema li ngħataw is-sensja b'riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) Id-Danimarka ressqet applikazzjoni għall-mobilizzazzjoni tal-EFG, fir-rigward ta' sensji fis-settur tal-manifattura ta' makkinarju u tagħmir, fir-reġjun ta' Nordjylland fit-22 ta' Jannar 2010 u ssupplimentatha b'informazzjoni addizzjonali sat-28 ta' April 2010. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li timmobilizza ammont ta' EUR 7 521 359.(5) L-EGF għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mid-Danimarka.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 7 521 359 f'approprjazzjonijiet ta' impenn u ta' ħlas.Artikolu 2Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, 30.12.2006, p. 1.[3] Ir-Regolament Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1)[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C [...], [...], p. [...].